## Zakon o izmjenama i dopunama Zakona o zaštiti od ionizirajućih zračenja

### NN 173/2003 (31.10.2003.), Zakon o izmjenama i dopunama Zakona o zaštiti od ionizirajućih zračenja

# HRVATSKI SABOR

2506

Na teme­lju
članka 88. Ustava Republike Hrvatske, donosim

if !supportEmptyParas endif

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O ZAŠTITI OD IONIZIRAJUĆIH ZRAČENJA

Proglašavam
Zakon o izmjenama i dopunama Zakona o zaštiti od ionizirajućih zrače­nja, koji
je donio Hrvatski sabor na sjednici 15. listopada 2003.

Broj:
01-081-03-3496/2
Zagreb, 21. listopada 2003.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O ZAŠTITI OD IONIZIRAJUĆIH ZRAČENJA

Članak 1.

U Zakonu o zaštiti od ionizirajućih zračenja
(»Narodne novine«, br. 27/99.) u članku 2. točki 6. i 7., članku 10. stavku 3.,
članku 12. stavku 1. i 2., članku 13. stavku 2., članku 15. stavku 2., članku
16. stavku 6., članku 20. stavku 2. i 4., članku 22. stavku 1., članku 23.
stavku 1., članku 24. stavku 1. i 3., članku 25. točki 1., članku 27. stavku
2., članku 31. stavku 2. i 3., članku 32. stavku 2., članku 33., članku 34.
stavku 1., članku 35., članku 47. stavku 1. točki 1. i 6. riječi: »ministar
zdravstva« u odgovarajućem padežu zamjenjuju se riječima: »čelnik tijela
državne uprave nadležnog za poslove zaštite od ionizirajućih zračenja« u
odgovarajućem padežu.

Članak 2.

U članku 15. stavku 1., članku 22. stavku 2., članku
25. točki 3., članku 29. stavku 2. i članku 44. stavku 1. riječi: »Hrvatski
zavod za zaštitu od zračenja« u odgovarajućem padežu zamjenjuju se riječima:
»Državni zavod za zaštitu od zračenja« u odgovarajućem padežu.

Članak 3.

U članku 20. stavku 3. riječi: »ministar zdravstva uz
prethodno mišljenje ministra graditeljstva« zamjenjuju se riječima: »čelnik
tijela državne uprave nadležnog za poslove zaštite od ionizirajućih zračenja uz
prethodno mišljenje ministra nadležnoga za poslove zaštite okoliša i prostornog
uređenja«.

Članak 4.

U članku 26. stavku 5. iza riječi: »Ministarstva
zdravstva« dodaju se riječi: »i Državni zavod za zaštitu od zračenja«.

Članak 5.

U članku 31. stavku 1. riječi: »ministar zdravstva,
po pribavljenom mišljenju Hrvatskog zavoda za zaštitu od zračenja« zamjenjuju
se riječima: »čelnik tijela državne uprave nadležnog za poslove zaštite od
zračenja«.

Članak 6.

U članku 34. stavku 1. riječi: »ravnatelja Državne
uprave za zaštitu prirode i okoliša« zamjenjuju se riječima: »ministra zaštite
okoliša i prostornog uređenja«.

Članak 7.

Naziv glave VI. mijenja se i glasi: »VI. DRŽAVNI
ZAVOD ZA ZAŠTITU OD ZRAČENJA« i članak 37. – 39. brišu se.

Članak 8.

Članak 41. mijenja se i glasi:

»Povjerenstvo čini devet članova i to:

1. jedan član na prijedlog ministra zdravstva,

2. jedan član na prijedlog ministra znanosti i
tehnologije,

3. jedan član na prijedlog ministra obrane,

4. jedan član na prijedlog ministra gospodarstva,

5. jedan član na prijedlog ministra unutarnjih
poslova,

6.
jedan član na prijedlog ministra zaštite okoliša i prostornog uređenja,

7.
jedan član na prijedlog ravnatelja Državnog zavoda za normizaciju i
mjeriteljstvo,

8.
jedan član na prijedlog ravnatelja Državnog zavoda za zaštitu od zračenja i

9.
jedan član iz reda istaknutih stručnjaka iz područja zaštite od ionizirajućih
zračenja.

Predsjednika
Povjerenstva imenuje Vlada Republike Hrvat­ske.«

Članak
9.

U
članku 43. stavku 1. riječi: »Ministarstvo zdravstva« zamjenjuju se riječima:
»Državni zavod za zaštitu od zračenja«.

Članak
10.

Ovim
Zakonom osniva se Državni zavod za zaštitu od zračenja kao tijelo državne
uprave nadležno za poslove zaštite od zračenja.

Državni
zavod za zaštitu od zračenja obavlja sljedeće poslove:

1.
oblikuje standarde i metode u praćenju stanja zaštite od ionizirajućih
zračenja,

2. daje odobrenja za obavljanje djelatnosti s
izvorima ioni­zira­jućih zračenja,

3. daje odobrenja za nabavu, uvoz i prijevoz izvora
zračenja,

4. daje uporabnu dozvolu za korištenje izvora
zračenja,

5. ovlašćuje pravne osobe za obavljanje stručnih
poslova zaštite od ionizirajućih zračenja,

6. organizira i nadzire, a po potrebi i provodi
ispitivanja prisustva vrste i jakosti ionizirajućih zračenja u okolišu,
ljudskoj i stočnoj hrani, lijekovima i predmetima opće uporabe u redovitim
uvjetima te u slučaju sumnje izvanrednoga događaja,

7. daje
dozimetrijske procjene izlaganja ionizirajućem zračenju osoba koje rade s
izvorima ionizirajućih zračenja, stanovništva od medicinskog izlaganja prilikom
dijagnostičkih i terapijskih postupaka te od izlaganja ionizirajućem zračenju
od radionuklida iz okoliša,

8.
organizira i nadzire, a po potrebi i provodi pregled uvjeta rada s izvorima
ionizirajućih zračenja te mjerenje propisanih elemenata i ovjeru kvalitete
uređaja koji proizvode ionizirajuće zračenje,

9. nadzire i vodi evidencije o izvorima ionizirajućih
zračenja, uključivši: proizvodnju, nabavu, uvoz, transport, skladištenje,
korištenje i odlaganje ili izvoz istrošenih izvora ionizirajućih zračenja,
osobe koje rade s izvorima ionizirajućih zračenja, stupanj ozračenosti ovih
osoba, stupanj ozračenosti osoba izloženih dijagnostičkim i terapijskim
pregledima i drugih osoba,

10. organizira i provodi stručno osposobljavanje
radnika iz područja zaštite od ionizirajućih zračenja,

11. potiče znanstvena, stručna, statistička i druga
istraživanja, proučava i procjenjuje utjecaj ionizirajućih zračenja,

12. surađuje s međunarodnim i domaćim organizacijama
i ustanovama za zaštitu od ionizirajućih zračenja,

13.
provodi obveze koje je Republika Hrvatska preuzela prema međunarodnim
konvencijama i bilateralnim sporazumima, a odnose se na zaštitu od
ionizirajućih zračenja i

14. obavlja i druge poslove iz svoje nadležnosti na
temelju ovoga Zakona, propisa donesenih na temelju ovoga Zakona i drugih propisa.

Čelnik Državnog zavoda za zaštitu od zračenja je
ravnatelj.

Ravnatelja imenuje Vlada Republike Hrvatske.

Državni zavod za zaštitu od zračenja počinje s radom
1. srpnja 2004. godine.

Članak 11.

Vlada Republike Hrvatske će u roku od tri mjeseca od
dana stupanja na snagu ovoga Zakona imenovati privremenog ravnatelja Državnog
zavoda za zaštitu od zračenja koji će obaviti pripreme za početak rada Državnog
zavoda za zaštitu od zračenja.

Članak 12.

Do početka rada Državnog zavoda za zaštitu od
zračenja poslove koji se odnose na zaštitu od ionizirajućih zračenja obavljat
će Hrvatski zavod za zaštitu od zračenja.

S početkom rada Državni zavod za zaštitu od zračenja
preuzima poslove Hrvatskog zavoda za zaštitu od zračenja.

Državni zavod za zaštitu od zračenja preuzima radnike
Hrvat­skog zavoda za zaštitu od zračenja sukladno preuzetim poslovima.

Članak 13.

Propise za čije je donošenje ovlašten ovim Zakonom,
ravnatelj Državnog zavoda za zaštitu od zračenja donijet će u roku od godine
dana od dana stupanja ovoga Zakona na snagu.

Članak 14.

Do donošenja propisa iz članka 13. ovoga Zakona,
ostaju na snazi:

1. Pravilnik o granicama izlaganja ionizirajućim
zračenjima te o uvjetima izlaganja u posebnim okolnostima i za provedbe
intervencija u izvanrednom događaju (»Narodne novine«, br. 108/99.),

2. Pravilnik o uvjetima za davanje ovlaštenja pravnim
osobama za obavljanje stručnih poslova zaštite od ionizirajućih zračenja
(»Narodne novine«, br. 108/99.),

3. Pravilnik o uvjetima za primjenu izvora
ionizirajućih zračenja u medicini i stomatologiji (»Narodne novine«, br.
113/99.),

4. Pravilnik o uvjetima i mjerama zaštite od
ionizirajućih zračenja za obavljanje djelatnosti s radioaktivnim izvorima
(»Narodne novine«, br. 84/00. i 106/03.),

5. Pravilnik o uvjetima i mjerama zaštite od
ionizirajućih zračenja za obavljanje djelatnosti s rendgenskim uređajima,
akceleratorima i drugim uređajima koji proizvode ionizirajuća zračenja
(»Narodne novine«, br. 84/00. i 106/03.),

6. Pravilnik o uvjetima, načinu, mjestima i rokovima
sustavnih ispitivanja ionizirajućih zračenja te vrsta i aktivnosti
radioaktivnih tvari u okolišu (»Narodne novine«, br. 86/00.),

7. Pravilnik o načinu i rokovima provedbe neposrednog
nad­zora nad izvorima ionizirajućih zračenja, načinu mjerenja ozračenja
djelatnika i bolesnika koji su izloženi ionizirajućim zračenjima, vođenju i
sadržaju evidencija i registara te načinu izvješćivanja u vezi s tim zračenjima
(»Narodne novine«, br. 63/00.),

8. Pravilnik o uvjetima i načinu stjecanja stručne
izobrazbe osoba koje obavljaju djelatnost s izvorima ionizirajućih zračenja
(»Narodne novine«, br. 67/00.) i

9. Pravilnik o zdravstvenim uvjetima za rad s
izvorima ionizirajućih zračenja, te mjerilima, sadržaju, načinu i rokovima
čuvanja podataka o zdravstvenim pregledima osoba koje rade s izvorima
ionizirajućih zračenja (»Narodne, novine« br. 76/00. ).

Članak 15.

Ovaj Zakon stupa na snagu osmoga dana od dana objave
u »Narodnim novinama«, a primjenjuje se od 1. srpnja 2004.

Klasa: 542-02/03-01/01
Zagreb, 15. listopada 2003.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 173/2003-2506